turjo4nis/wikipedia-bn-dump-20250701 huggingface dataset:
মিকেলাঞ্জেলো আন্তোনিওনি

মিকেলাঞ্জেলো আন্তোনিওনি (; ২৯ সেপ্টেম্বর ১৯১২ - ৩০ জুলাই ২০০৭) আধুনিকতাবাদী ইতালীয় চলচ্চিত্র পরিচালক। তাকে নৈসর্গিক চলচ্চিত্রের ইতিহাসে অন্যতম প্রভাবশালী ব্যক্তি হিসেবে গণ্য করা হয়। তিনি আধুনিকতা ত্রয়ী লাভেঞ্চুরা (১৯৬০), লা নোত্তে (১৯৬১) ও লেক্লিসসে (১৯৬২) চলচ্চিত্রের জন্য সর্বাধিক পরিচিত। কর্মজীবনে তিনি অসংখ্য পুরস্কার ও মনোনয়ন লাভ করেছেন এবং তিনি স্বর্ণ পাম, স্বর্ণ সিংহ, স্বর্ণ ভল্লুক ও স্বর্ণ চিতা বিজয়ী একমাত্র পরিচালক।

পরিচালিত পূর্ণদৈর্ঘ্য চলচ্চিত্র 
 Cronaca di un amore (Chronicle of a Love, ১৯৫০)
 I vinti (The Vanquished, ১৯৫২)
 La signora senza camelie (Camille Without Camellias, ১৯৫৩)
 Le amiche (The Girl Friends, ১৯৫৫)
 Il grido (The Outcry, ১৯৫৭)
 L'avventura (The Adventure, ১৯৬০)
 La notte (The Night, ১৯৬১)
 L'eclisse (The Eclipse, ১৯৬২)
 Il deserto rosso (The Red Desert, ১৯৬৪)
 Blowup (১৯৬৬)
 Zabriskie Point (১৯৭০)
 Chung Kuo (documentary, ১৯৭২)
 Professione: reporter (The Passenger, ১৯৭৫)
 Il mistero di Oberwald (The Mystery of Oberwald, ১৯৮১)
 Identificazione di una donna (Identification of a Woman, ১৯৮২)
 Beyond the Clouds (Par Dela Les Nuages, ১৯৯৫ - ভিম ভেন্ডার্সের সাথে যৌথভাবে)

তথ্যসূত্র

বহিঃসংযোগ 

 
 
 
 Antonioni Bibliography (via UC Berkeley)
 En la muerte de Antonioni (written in Spanish)

১৯১২-এ জন্ম
২০০৭-এ মৃত্যু
২০শ শতাব্দীর ইতালীয় চিত্রনাট্যকার
ইতালীয় চলচ্চিত্র পরিচালক
ইতালীয় পুরুষ চিত্রনাট্যকার
ইতালীয় ভাষার চলচ্চিত্র পরিচালক
ইতালীয় মার্ক্সবাদী
ইতালীয় সেনা কর্মকর্তা
ইংরেজি ভাষার চলচ্চিত্র পরিচালক
বোলোনিয়া বিশ্ববিদ্যালয়ের প্রাক্তন শিক্ষার্থী
একাডেমি সম্মানসূচক পুরস্কার বিজয়ী
পাল্ম দর বিজয়ী চলচ্চিত্রের পরিচালক
স্বর্ণ ভল্লুক বিজয়ী পরিচালক
স্বর্ণ সিংহ বিজয়ী পরিচালক
শ্রেষ্ঠ পরিচালনা বিভাগে দাভিদ দি দোনাতেল্লো বিজয়ী
নাস্ত্রো দারজেন্তো বিজয়ী
দাভিদ দি দোনাতেল্লো বিজয়ী
রোবার্তো রোসেলিনি

রোবার্তো রোসেলিনি  () (৮ই মে, ১৯০৬ - ৩রা জুন, ১৯৭৭) ইতালীয় চলচ্চিত্র পরিচালক।  তিনি ইতালির নব্য বাস্তবতাবাদী চলচ্চিত্র আন্দোলনের অন্যতম ব্যক্তিত্ব। তার অনেকগুলো ছবিই এই আন্দোলনকে বেগবান করেছে। এর মধ্যে সবচেয়ে উল্লেখযোগ্য Roma città aperta।

ভারতে রোসেলিনি 
১৯৫৭ সালে ভারতের তৎকালীন সরকার প্রধান জওহরলাল নেহেরু তাকে ভারতে আসার আমন্ত্রণ জানান। উদ্দেশ্য ছিল ইন্ডিয়া: মাতৃভূমি নামক প্রামাণ্য চিত্র নির্মাণ এবং সদ্য বিকশমান ভারতীয় চলচ্চিত্র জগতে প্রাণ সঞ্চার। ইনগ্রিড বারিমানের সাথে বৈবাহিক বন্ধনে আবদ্ধ থাকা সত্ত্বেও এ সময় রোসেলিনি এক ভারতীয় লেখিকার প্রেমে পড়ে যান। সোনালি দাস গুপ্তা নামক এই চিত্রনাট্য রচয়িতা প্রামাণ্য চিত্রটির জন্য কিছু সরঞ্জাম জোগাড় করে দেয়ার কাজ করছিলেন।

১৯৫০ সালে এ ধরনের দ্বৈত সম্পর্ক বেশ কট্টরভাবে দেখা হতো। হলিউড ও ভারতে এ নিয়ে বিশাল স্ক্যান্ডালের সৃষ্টি হয়। অগত্যা নেহেরু তাকে ভারত ত্যাগ করতে বলতে বাধ্য হন। ১৯৫৭ সালে রোসেলিনি সোনালিকে বিয়ে করেন এবং Gil Rossellini-কে পালক ছেলে হিসেবে গ্রহণ করেন। এই দম্পতির একটি মেয়ে হয়েছিল যার নাম রাফায়েলা রোসেলিনি।

পরিচালিত কিছু চলচ্চিত্র 
 রোম, ওপেন সিটি (১৯৪৫)
 Paisà (১৯৪৬)
 Germania anno zero (১৯৪৮)
 Stromboli terra di Dio (১৯৫০)
 Francesco, giullare di Dio (১৯৫০)
 Europa '51 (১৯৫২)
 Siamo donne (১৯৫৩)
 Viaggio in Italia (১৯৫৪)
 La Paura (১৯৫৪)
 Giovanna d'Arco al rogo (১৯৫৪)
 Il generale Della Rovere (১৯৫৯)
 ইন্ডিয়া: মাতৃভূমি (১৯৫৯)
 Era Notte a Roma (১৯৬০)
 Viva l'Italia! (১৯৬১)
 Vanina Vanini (১৯৬১)

তথ্যসূত্র

বহিঃসংযোগ 
 
 
 NY Times: The Elusive Realism of Rossellini
 Roberto Rossellini Award

১৯০৬-এ জন্ম
১৯৭৭-এ মৃত্যু
ইতালীয় চলচ্চিত্র পরিচালক
ইংরেজি ভাষার চলচ্চিত্র পরিচালক
জার্মান ভাষার চলচ্চিত্র পরিচালক
নাস্ত্রো দারজেন্তো বিজয়ী
পাল্ম দর বিজয়ী চলচ্চিত্রের পরিচালক
বোর্শ

বোর্শ (ইংরেজি বানান: borscht বা borshch) পূর্ব ইউরোপের ঐতিহ্যবাহী সবজির স্যুপ। এটি প্রথাগতভাবে বীট (beetroot) দিয়ে তৈরি করা হয়। এজন্যই এর রং হয় গাঢ় লাল। বীট ছাড়াও অবশ্য বোর্শ বানানো যায়। সে ধরনের বোর্শের মধ্যে আছে টমেটোর পেস্ট-ভিত্তিক কমলা বোর্শ, সবুজ বোর্শ বা রাই-ভিত্তিক সাদা বোর্শ।

ববিঃসংযোগ 
 Borscht à la Nureyev The favorite Borshch recipe of the famed Russian ballet dancer Rudolf Nureyev.
 The Story of Borscht (Borshch) from "The Guardian"

খাদ্য
ইউক্রেনীয় রন্ধনশৈলী
সবজির পদ
লিথুয়ানীয় রন্ধনশৈলী
রোমানীয় রন্ধনশৈলী
সোভিয়েত রন্ধনশৈলী
জাতীয় পদ
ইউক্রেনীয় উদ্ভাবন
বড়দিনের খাবার
রাশিয়ার জাতীয় প্রতীক
পোল্যান্ডের জাতীয় প্রতীক
জো রাইট

জো রাইট (ইংরেজি ভাষায়: Joe Wright) (জন্ম: ১৯৭২) দুই বার বাফটা অ্যাওয়ার্ড ও এক বার গোল্ডেন গ্লোব অ্যাওয়ার্ড বিজয়ী ইংরেজ চলচ্চিত্র পরিচালক। তার নির্মিত চলচ্চিত্রসমূহ হল ২০০৫ সালের প্রণয়ধর্মী নাট্য চলচ্চিত্র প্রাইড অ্যান্ড প্রেজুডিস, ২০০৭ সালের প্রণয়ধর্মী যুদ্ধভিত্তিক নাট্য চলচ্চিত্র অ্যাটোনমেন্ট, ২০১১ সালের মারপিঠধর্মী থ্রিলার হান্না, ২০১২ সালে আন্না কারেনিনার উপযোগকরণ আন্না কারেনিনা, পিটার প্যানের গল্প অবলম্বনে প্যান, এবং ২০১৭ সালের রাজনৈতিক নাট্যধর্মী চলচ্চিত্র ডার্কেস্ট আওয়ার।

চলচ্চিত্রসমূহ

তথ্যসূত্র

বহিঃসংযোগ 

 

১৯৭২-এ জন্ম
জীবিত ব্যক্তি
ইংরেজি ভাষার চলচ্চিত্র পরিচালক
ইংরেজ চলচ্চিত্র পরিচালক
ইংরেজ টেলিভিশন পরিচালক
লন্ডনের চলচ্চিত্র পরিচালক
বাফটা বিজয়ী
শ্রেষ্ঠ পরিচালনা বিভাগে গোল্ডেন গ্লোব পুরস্কার

শ্রেষ্ঠ পরিচালনা বিভাগে গোল্ডেন গ্লোব পুরস্কার হলিউড ফরেন প্রেস অ্যাসোসিয়েশন কর্তৃক প্রদত্ত বাৎসরিক পুরস্কার, যা বছরের সেরা চলচ্চিত্র পরিচালককে প্রদান করা হয়। ১৯৪৪ সাল থেকে এই চলচ্চিত্র পুরস্কার প্রদান করা হয়ে আসছে।

এলিয়া কাজান এই পুরস্কারের সর্বোচ্চ গ্রাহক। তিনি তার চারটি মনোনয়নের চারটি পুরস্কার জিতেছেন। স্টিভেন স্পিলবার্গ সর্বোচ্চ ১১ বার এই পুরস্কারের মনোনয়ন লাভ করেছেন এবং তিনবার এই পুরস্কার লাভ করেন। বারবারা স্ট্রাইস্যান্ড এই পুরস্কার বিজয়ী একমাত্র নারী পরিচালক। এই বিভাগে সবচেয়ে সাম্প্রতিক পুরস্কার বিজয়ী স্টিভেন স্পিলবার্গ দ্য ফেবলম্যান্স (২০২২) চলচ্চিত্র পরিচালনার জন্য এই পুরস্কার লাভ করেন।

নিচের তালিকায় প্রথমোক্ত শিরোনামসমূহ বিজয়ী নির্দেশ করে। বিজয়ী পরিচালকদের নাম গাঢ় বর্ণে দেওয়া আছে এবং যেগুলো গাঢ় নয় সেগুলো মনোনয়ন নির্দেশ করে। তালিকায় প্রদত্ত বছরসমূহ চলচ্চিত্র মুক্তির বছর হিসেবে বিবেচিত, পুরস্কারের আয়োজনের বছর নয়। পুরস্কারের আয়োজন সাধারণত পরের বছরে হয়ে থাকে।

বিজয়ী ও মনোনীতদের তালিকা

১৯৪০-এর দশক

১৯৫০-এর দশক

১৯৬০-এর দশক

১৯৭০-এর দশক

১৯৮০-এর দশক

১৯৯০-এর দশক

২০০০-এর দশক

২০১০-এর দশক

২০১০-এর দশক

আরও দেখুন
 শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার
 শ্রেষ্ঠ পরিচালনা বিভাগে একাডেমি পুরস্কার
 শ্রেষ্ঠ পরিচালক বিভাগে ক্রিটিকস চয়েস চলচ্চিত্র পুরস্কার
 শ্রেষ্ঠ পরিচালনা বিভাগে বাফটা পুরস্কার

তথ্যসূত্র

বহিঃসংযোগ
 

গোল্ডেন গ্লোব পুরস্কার
সেরা পরিচালক বিভাগে চলচ্চিত্র পুরস্কার
প্রতি বৎসর হালনাগাদ করা দরকার এমন নিবন্ধ
পুরস্কার অনুযায়ী চলচ্চিত্রের তালিকা
শ্রেষ্ঠ পরিচালকের পুরস্কার
ভি এইচ ডি এল

ভিএইচডিএল বা ভিএইচসিক হার্ডওয়্যার ডেসক্রিপশন ল্যাংগুয়েজ, ডিজিটাল সার্কিট সাধারণত এফপিজিএ এবং এইসিক(AISC) ডিজাইন-এন্ট্রি ল্যাংগুয়েজ (মডেলিং টুল) হিসেবে ব্যবহৃত হয়। এটি একটি হার্ডওয়্যার ডেসক্রিপসন ল্যাংগুয়েজ, কোনো প্রোগ্রামিং ল্যাংগুয়েজ নয়। অর্থাৎ এটি একটি সিস্টেমের বিভিন্ন অংশের বিবরণ প্রকাশের কাজে ব্যবহৃত হয়, কোনো কর্মসূচি(প্রোগ্রাম)-র বিবরণের জন্য নয়।

কোডলিখন প্রস্তুতি 
আরটিএল কোডিং অর্থাৎ হার্ডওয়্যার ডিজাইনের জন্য একটি সিনথেসিস/ডিজাইন টুল প্রয়োজন। আজকাল অনেক ভিএইচডিএল সিমুলেটর বিনামূল্যে পাওয়া যায়, তবে এদের কার্যকারিতা বাণিজ্যিক সংস্করণের চেয়ে কম হলেও এগুলো শিক্ষার জন্য যথেষ্ট। কোড লিখার জন্য অন্য প্রোগ্রামিং ল্যাংগুয়েজ জানা সহায়ক ভূমিকা রাখে কিন্তু তা জরুরি নয়।

এফপিজিএ সিনথেসিস টুলও বিনামূল্যে পাওয়া যেতে পারে যা একজন শিক্ষার্থীর জন্য প্রস্তুতকৃত বতনীসমূহ দেখার আকর্ষণীয় সুযোগ করে দেয়। এর মাধ্যমে বিভিন্ন কোডিং স্টাইলের কার্যকারিতা নিরূপণ সম্ভব। স্কিমেটিক ভিউয়ারের মাধ্যমে সংশ্লেষিত ডিজাইন দেখা সম্ভব।

কিছু ডিজাইন প্যাকেজের মাধ্যমে কোড না লিখেও অন্যভাবেও ডিজাইন করা সম্ভব যথা ব্লক ডায়াগ্রাম বা স্টেট ডায়াগ্রামের মাধ্যমে। আর এর মাধ্যমে জটিল স্টেট মেশিনের জন্য কোড টেম্পলেট তৈরি করা যেতে পারে।

প্রায় সব ডিজাইন টুলই ভেরিলগ ও ভিএইচডিএল সমর্থন করে এবং একই সাথে টার্গেট হার্ডওয়্যার হিসেবে এফপিজিএ বা সিপিএলডি ব্যবহার সম্ভব। নিচের সারণী প্রয়োজনীয ডিজাইন টুল/প্যাকেজ নির্বাচনে সহায়তা করতে পারে।

পরিলেখ 
 এফ পি জি এ(FPGA) – ফিল্ড প্রোগ্রাম্যাবল গেট এ্যারে
 এইসিক(ASIC) - অ্যাপ্লিকেশন স্পেসিফিক ইন্ট্রিগেটেড সার্কিট
 সি পি এল ডি(CPLD) – কমপ্লেক্স প্রোগ্রাম্যাবল লজিক ডিভাইস
 ভিএইচসিক(VHSIC) - ভেরি হাই স্পিড ইন্ট্রিগেটেড সার্কিট
 ল্যাচ(Latch) - ক্লকবিহীন তথ্য সংরক্ষক কণিকা
 আরটিএল(RTL) – রেজিস্টার ট্রান্সফার লেভেল
 পি এল ডি(PLD) – প্রোগ্রামেবল লজিক ডিভাইস
 এফপিএলডি(FPLD)–ফিল্ড প্রোগ্রামেবল লজিক ডিভাইস
 এফ এস এম(FSM)–ফিনিট স্টেট মেশিন
 এম পি জি এ(MPGA)–মাস্ক প্রোগ্রাম্যাবল গেট এ্যারে

আরও দেখুন 
 ভেরিলগ
 সিস্টেম-সি
 এফপিজিএ
 এইচডিএল

তথ্যসূত্র

ভিএইচডিএল ডিজইন এনভায়োর্নমেন্ট ডাউনলোড 
 জাইলিংক্স-এর সিমুলেটর(বিনামুল্যে প্রাপ্য)
 ভিএইচডিএল কম্পাইলার/সিমুলেটর(বিনামুল্যে প্রাপ্য)

বহিঃসংযোগ 

 IEEE VASG (VHDL Analysis and Standardization Group) , the official VHDL working group
 The VHDL newsgroup comp.lang.vhdl on Usenet and the web and their Frequently Asked Questions And Answers
 ভিএইচডিএল ডিজাইনারস গাইড 
 ভিএইচডিএল টিউটোরিয়াল – পিটার জে. এসেনডেন
 জনের তৈরি টিউটোরিয়ালসমূহ 
 ভিএইচডিএল কন্সট্রাক্টসমূহ এবং বিভিন্ন পদ্ধতি
 একটি ডিজাইন উদাহরণ, এর জন্য প্রয়োজনীয় টেস্টবেঞ্চ
 ওপেনকোরস.কম, এই ওয়েবসাইটে বিভিন্ন ওপেন সোর্স ভিএইচডিএল এবং ভেরিলগ প্রজেক্ট আছে।
 ভিএইচডিএল নিউজ গ্রুপ
 আইইই ভিএইচডিএল ওয়ার্কিং গ্রুপ

হার্ডওয়্যার বর্ণনাকারী ভাষা
শ্রীশচন্দ্র বিদ্যারত্ন

শ্রীশচন্দ্র বিদ্যারত্ন ঊনবিংশ শতকের একজন বাঙালি সমাজ সংস্কারক এবং ঈশ্বরচন্দ্র বিদ্যাসাগরের সহযোগী ছিলেন। শ্রীশচন্দ্র কলকাতার সংস্কৃত কলেজে অধ্যয়ন করে 'বিদ্যারত্ন' উপাধি পান এবং ১৮৫৬ খ্রিস্টাব্দে প্রথম "বিধবা বিবাহ" করে ঈশ্বরচন্দ্র বিদ্যাসাগরের প্রচেষ্টায় প্রবর্তিত বিধবা বিবাহ আইন সামাজিক ক্ষেত্রে প্রচলন করেন।

পরিচয়
শ্রীশচন্দ্র বিদ্যারত্ন  অবিভক্ত চব্বিশ পরগনা জেলার  প্রাচীন কুশদহ পরগনার গোবরডাঙ্গা খাঁটুরার বাসিন্দা ছিলেন। তাঁর পিতা ছিলেন খ্যাতনামা কথক রামধন তর্কবাগীশ এবং দাদা গণেশচন্দ্র। শ্রীশচন্দ্র সংস্কৃত কলেজের অধ্যাপক ছিলেন।শ্রীশচন্দ্র প্রতিষ্ঠিত খাঁটুরার বামোড়-তীরের ঘাট ও পোড়ামাটির ভাস্কর্যের দুটি শিবমন্দির এখনো বিদ্যমান।

বিধবা বিবাহ
১৮৫৬ খ্রিস্টাব্দে ঈশ্বরচন্দ্র বিদ্যাসাগরের উদ্যোগে বিধবা বিবাহ আইন সরকারি অনুমোদন লাভ করে । তারপর শ্রীশচন্দ্র প্রচলিত সামাজিক প্রথা করেনমাজ সংস্কারকে অগ্রাহ্য করে সর্বপ্রথম বিধবা বিবাহ করতে এগিয়ে আসেন । ৭ই ডিসেম্বর ১৮৫৬ খ্রিস্টাব্দে কলকাতায় রাজকৃষ্ণ বন্দ্যোপাধ্যায়ের সুকিয়া স্ট্রীটের বাড়িতে বিদ্যাসাগর, রমাপ্রসাদ রায়, নীলকমল মুখোপাধ্যায়, কালীপ্রসন্ন সিংহ, প্যারীচাঁদ মিত্র, রামগোপাল ঘোষ প্রমুখ ব্যক্তিদের উপস্থিতিতে বর্ধমানের বাল‍্য‍-বিধবা কালীমতীকে তিনি বিবাহ করেন । রক্ষণশীল হিন্দু সমাজের পক্ষ থেকে এই বিবাহ পণ্ড করার চেষ্টা হলেও পুলিস প্রহরা থাকায় কোন গণ্ডগোল ঘটেনি । এই বিবাহের অধিকাংশ ব্যয়ভার বিদ্যাসাগর বহন করেছিলেন।

তথ্যসূত্র 

 সংসদ বাঙালি চরিতাভিধান - প্রথম খণ্ড - সাহিত্য সংসদ

বাঙালি সমাজ সংস্কারক
ভারতীয় সংস্কৃত পণ্ডিত
সন্তোষকুমার ঘোষ

সন্তোষকুমার ঘোষ (জন্ম: ৯ সেপ্টেম্বর ১৯২০ - মৃত্যু: ২৬ ফেব্রুয়ারি ১৯৮৫) একজন বিখ্যাত সাহিত্যিক এবং সাংবাদিক ।

সন্তোষকুমার ঘোষ বর্তমান বাংলাদেশের ফরিদপুরের রাজবাড়ীর বাসিন্দা ছিলেন । তিনি ১৯৪০ খ্রিষ্টাব্দে বিএ পাস করেন ।

সাহিত্যকর্ম 
কবিতা দিয়ে সন্তোষকুমারের সাহিত্য রচনার শুরু হয় । তার প্রথম উপন্যাস নানা রঙের দিন থেকেই তার মধ্যে এক নতুন রচনাশৈলীর পরিচয় পাওয়া যায় । কিনু গোয়ালার গলি তার একটি উল্লেখযোগ্য উপন্যাস । তার আত্মজীবনীমূলক উপন্যাস শেষ নমস্কার - শ্রীচরণেষু মাকে । এই গ্রন্থটি ১৯৭৩ খ্রিষ্টাব্দে সাহিত্য অকাদেমি পুরস্কার লাভ করে । কয়েক দশক ধরে তিনি নিজস্ব ভঙ্গিতে বহু ছোটগল্প লিখেছেন । তার অন্যান্য বইয়ের মধ্যে উল্লেখযোগ্য জল দাও, সময় আমার সময় প্রভৃতি।

সাংবাদিক জীবন 
তার সাংবাদিক জীবনের শুরু ১৯৪২ খ্রিষ্টাব্দে যুগান্তর পত্রিকার সহ-সম্পাদক হিসাবে । এরপর বাংলা ও ইংরেজি আরও কয়েকটি পত্রিকায় কাজ করেন। ১৯৫৮ খ্রিষ্টাব্দে তিনি আনন্দবাজার পত্রিকার বার্তা-সম্পাদক হিসাবে যোগ দিয়ে বাংলা সাংবাদিকতায় নতুনত্ব আনেন।গতানুগতিক সাংবাদিকতার ধারায় বেশ পরিবর্তন আনেন। আপন মেধা, মনন এবং পরিশ্রমে তিনি বাংলা সংবাদপত্রে সাধু ভাষার পরিবর্তে চলিত ভাষার  প্রবর্তন করেন। এর ফলে সংবাদপত্র আরও সহজ ও প্রাণবন্ত হয়, সাধারণ মানুষের কাছে সংবাদপত্রের  গ্রহণযোগ্যতা বৃদ্ধি পায়। পরবর্তীকালে তিনি এই পত্রিকার সংযুক্ত সম্পাদক হন। সম্পাদকীয় নিবন্ধ রচনায় দক্ষ ছিলেন। তিনি অনেক সাংবাদিকও গড়ে তুলেছিলেন। 

সন্তোষকুমার ঘোষ একজন রবীন্দ্র অনুরাগী ছিলেন। এ প্রসঙ্গে তার প্রকাশিত প্রবন্ধ হল রবীন্দ্রচিন্তা (১৯৭৮) ও রবির কর(১৯৮৪)

প্রকাশিত গ্রন্থ সমূহ

 'কিনু গোয়ালার গলি'(১৯৫০)
 'নানা রঙের দিন'(১৯৫২)
 'মোমের পুতুল'(১৯৫৮)
 'মুখের রেখা'(১৯৫৯)
 'রেণু তোমার মন'(১৯৫৯)
 'জল দাও'(১৯৬৭)
 'স্বয়ং নায়ক'(১৯৬৯)
 'শেষ নমস্কার- শ্রীচরণেষু মাকে'(১৯৭১)
 'চিনেমাটি'গল্পসংগ্রহ (১৯৫৩)
 'পারাবত'(১৯৫৩)
 'দুই কাননের পাখী'(১৯৫৯)
 'কুসুমের মাস'(১৯৫৯)
 'সন্তোষকুমার ঘোষ গল্পসংগ্রহ ১ম,২য় ও ৩য় খণ্ড (১৯৯৪,১৯৯৫)
  'চলার পথে'(১৯৯৬) মৃত্যুর পর প্রকাশিত।

পুরস্কার ও সম্মাননা

বাংলা সাহিত্যে অবদানের জন্য সন্তোষকুমার ঘোষ বহু পুরস্কার ও সম্মাননা লাভ করেছেন ।
১৯৭১ খ্রিস্টাব্দে আনন্দ পুরস্কার, ১৯৭২ খ্রিস্টাব্দে বিশেষ আনন্দ পুরস্কার পান। 'শেষ নমস্কার শ্রীচরণেষু মাকে' উপন্যাসের জন্য ১৯৭২ খ্রিস্টাব্দে সাহিত্য অকাদেমি পুরস্কার পান। তাইওয়ান কবিসংঘ ১৯৮৪ খ্রিস্টাব্দে তাঁকে সাম্মানিক ডি.লিট উপাধি প্রদান করে ।

আরও দেখুন 
 বাংলার জন্য সাহিত্য অকাদেমি পুরস্কার বিজয়ীদের তালিকা

তথ্যসূত্র 

১৯২০-এ জন্ম
পূর্ববঙ্গে জন্ম
১৯৮৫-এ মৃত্যু
ফরিদপুর জেলার ব্যক্তি
বাঙালি সাংবাদিক
বাঙালি ঔপন্যাসিক
বাঙালি ছোটগল্পকার
বাংলা ভাষায় সাহিত্য অকাদেমি পুরস্কার বিজয়ী
২০শ শতাব্দীর সাংবাদিক
বাঙালি লেখক
বাঙালি হিন্দু
২০শ শতাব্দীর বাঙালি
আনন্দ পুরস্কার বিজয়ী
ভারতীয় সাংবাদিক
ভারতীয় পুরুষ সাংবাদিক
ভারতীয় সংবাদপত্রের সাংবাদিক
ভারতীয় ঔপন্যাসিক
ভারতীয় পুরুষ ঔপন্যাসিক
ভারতীয় প্রাবন্ধিক
ভারতীয় পুরুষ প্রাবন্ধিক
২০শ শতাব্দীর ভারতীয় প্রাবন্ধিক
২০শ শতাব্দীর ভারতীয় সাংবাদিক
২০শ শতাব্দীর ভারতীয় ঔপন্যাসিক
ভারতীয় সম্পাদক
ভারতীয় সংবাদপত্র সম্পাদক
ভারতীয় ছোটগল্পকার
ভারতীয় পুরুষ ছোটগল্পকার
ভারতীয় আত্মজীবনীকার
ভারতীয় কলাম লেখক
ভারতীয় নাট্যকার
ভারতীয় পুরুষ নাট্যকার
২০শ শতাব্দীর ভারতীয় নাট্যকার
ভারতীয় কবি
ভারতীয় পুরুষ কবি
২০শ শতাব্দীর ভারতীয় কবি
২০শ শতাব্দীর ভারতীয় লেখক
ভারতীয় পুরুষ লেখক
পশ্চিমবঙ্গের সাংবাদিক
২০শ শতাব্দীর ভারতীয় ছোটগল্পকার
রজার ইবার্ট

রজার জোসেফ ইবার্ট (জন্ম: ১৮ই জুন, ১৯৪২) পুলিৎজার পুরস্কার বিজয়ী মার্কিন চলচ্চিত্র সমালোচক ও চিত্রনাট্য লেখক।

তিনি মূলত শিকাগো সান-টাইম্‌স পত্রিকায় চলচ্চিত্র বিষয়ক সাপ্তাহিক কলাম লেখার জন্য পরিচিত। এছাড়া জিন সিস্কেলের সাথে "সিস্কেল অ্যান্ড ইবার্ট অ্যাট দ্য মুভিস" নামে ২৩ বছর ধরে নিয়মিত একটি টেলিভিশন প্রোগ্রাম উপস্থাপনা করে আসছেন। ১৯৯৯ সালে সিস্কেল মারা যাওয়ার পর রিচার্ড রোপারকে নিয়ে উপস্থাপনা শুরু করেন। এ কারণে ২০০০ সাল থেকে অনুষ্ঠানটির নাম হয়ে যায় "ইবার্ট অ্যান্ড রোপার অ্যাট দ্য মুভিস"। অনুষ্ঠানটি এখনও এই নামে সম্প্রচারিত হয়। কিন্তু ২০০৬ সালের মাঝামাঝি সময়ে তার স্বাস্থ্যহানী ঘটে এবং এ কারণে বাকশক্তি হারিয়ে ফেলেন। এরপর আর কখনও এই অনুষ্ঠানে অংশ নেননি। এখন রোপার একাই উপস্থাপনা করেন। অনুষ্ঠানের একেক পর্বে একেক সমালোচক অংশ নেন। এ পর্যন্ত মাইকেল ফিলিপ্‌স সর্বোচ্চ বার অংশ নিয়েছেন।

ইবার্টের রিভিউ যুক্তরাষ্ট্র ও অন্যান্য দেশের প্রায় ২০০টি পত্রিকায় প্রকাশিত হয়েছে। বার্ষিক মুভি ইয়ারবুক সহ ১৫ 'র অধিক বই লিখেছেন। ১৯৭৫ সালে পুলিৎজার পুরস্কার পান। এর আগে কোন চলচ্চিত্র সমালোচক সমালোচনার জন্য এই পুরস্কার পায়নি। টিভি অনুষ্ঠানটিও বহুল প্রশংসিত যা এমি অ্যাওয়ার্ড এর জন্য মনোনয়ন পেয়েছিল। ২০০৫ সালের জুনে ইবার্টকে হলিউড ওয়াক অফ ফেইমের স্টার প্রদান করা হয়। এর আগে কোন পেশাদার সমালোচক এই পদকটিও পায়নি। ফোর্বস ম্যাগাজিন তাকে যুক্তরাষ্ট্রের সবচেয়ে প্রভাবশালী পণ্ডিতের মর্যাদা দিয়েছে। তিনি ইউনিভার্সিটি অফ কলোরাডো, অ্যামেরিকান ফিল্ম ইনস্টিটিউট ও শিকাগোর স্কুল অফ দ্য আর্ট ইনস্টিটিউট থেকে সম্মানসূচক ডিগ্রি লাভ করেছেন।

১৯৯৪ সালে গ্রেট মুভিস নামে একটি সিরিজ শুরু করেন। এই সিরিজের অধীনে তার দৃষ্টিতে সবচেয়ে গুরুত্বপূর্ণ সিনেমাগুলো স্থান পেয়েছে। এই সিনেমাগুলোর রিভিউ আলাদাভাবে প্রকাশিত হচ্ছে। ১৯৯৯ সাল থেকে ইলিনয়ের শ্যাম্পেনে "রজার ইবার্ট্‌স ওভারলুক্‌ড ফিল্ম ফেস্টিভাল" আয়োজন ও উপস্থাপনা করে আসছেন।

রচনাবলী 
 Awake in the Dark: The Best of Roger Ebert
 Ebert's "Bigger" Little Movie Glossary
 The Great Movies
 I Hated, Hated, Hated This Movie
 Roger Ebert's Book of Film
 Questions For The Movie Answer Man
 Behind the Phantom's Mask
 An Illini Century
 The Perfect London Walk
 Your Movie Sucks

বহিঃসংযোগ 

 Roger Ebert official website
 Ebert & Roeper official website
 Roger Ebert's Overlooked Film Festival
 
 
 Roger Ebert RSS Feed 
 Sight and Sound poll on his top ten movies

১৯৪২-এ জন্ম
মার্কিন চলচ্চিত্র সমালোচক
মার্কিন টেলিভিশন ব্যক্তিত্ব
হলিউড ওয়াক অব ফেইম
পুলিৎজার পুরস্কার বিজয়ী
প্রাক্তন রোমান ক্যাথলিক
আইরিশ বংশোদ্ভূত মার্কিন ব্যক্তি
মার্কিন অজ্ঞেয়বাদী
ওলন্দাজ বংশোদ্ভূত মার্কিন ব্যক্তি
জার্মান বংশোদ্ভূত মার্কিন ব্যক্তি
২০১৩-এ মৃত্যু
২০শ শতাব্দীর মার্কিন পুরুষ লেখক
২০শ শতাব্দীর মার্কিন অ-কল্পকাহিনী লেখক
২১শ শতাব্দীর মার্কিন অ-কল্পকাহিনী লেখক
মার্কিন ব্লগার
মার্কিন পুরুষ চিত্রনাট্যকার
মার্কিন স্মৃতিকথাকার
চলচ্চিত্র তাত্ত্বিক
কেপ টাউন বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের প্রাক্তন শিক্ষার্থী
শিকাগো বিশ্ববিদ্যালয়ের শিক্ষক
ইলিনয়ের ব্যক্তি
আলতাই পর্বতমালা

আলতাই পর্বতমালা () এশিয়া মহাদেশের একটি পর্বতমালা। মধ্য এশিয়াতে অবস্থিত এই পর্বতমালাতে রাশিয়া, চীন, মঙ্গোলিয়া এবং কাজাকিস্তান এসে মিলিত হয়েছে। এখান থেকে ইর্তিশ নদী, ওব নদী এবং ইয়েনিসেই নদীর উৎপত্তি। আলতাই পর্বতমালা রাশিয়ার দক্ষিণ সাইবেরিয়াতে ওব ও ইর্তিশ নদীর উৎসস্থল থেকে শুরু হয়ে গণচীনের শিঞ্জিয়াং উইগুর স্বায়ত্তশাসিত অঞ্চল হয়ে মঙ্গোলিয়া পর্যন্ত বিস্তৃত। পর্বতমালাটির উত্তর-পশ্চিম প্রান্ত ৫২° উত্তর অক্ষাংশে ৮৪° এবং ৯০° পূর্ব দ্রাঘিমার অভ্যন্তরে অবস্থিত। সেখানে এটি পূর্বে সায়ান পর্বতমালার সাথে মিলে গেছে। সেখান থেকে এটি দক্ষিণ-পূর্বে প্রায়  পর্যন্ত বিস্তৃত হয়ে গোবি মরুভূমির উচ্চ মালভূমির সাথে মিশে গেছে। তুর্কি ভাষায় "আলতাই" শব্দের অর্থ স্বর্ণপর্বত।

বেলুখা এই পর্বতমালার সর্বোচ্চ পর্বতশৃঙ্গ এবং এর উচ্চতা ৪৬২০ মিটার। ১৮৩০ মিটারের নিচে পর্বতগুলি ঘন পাইন, সিডার, লার্চ, ফার ও বার্চ অরণ্যে আব্রৃত। পাহাড়ের পাদদেশের এই অরণ্য এবং পাহাড়ের বরফময় ঊর্ধ্বাংশের মধ্যবর্তী অঞ্চলে, ২৪৪০ থেকে ৩০৫০ মিটার উচ্চতায় আল্পীয় চারণভূমি অবস্থিত। এই পর্বতগুলি খনিজে সমৃদ্ধ। বিশেষ করে কয়লা, দস্তা, সীসা এখানে প্রচুর পাওয়া যায়। এছাড়াও এখানে স্বল্প পরিমাণে সোনা, লোহার আকরিক, তামা, রূপা এবং টিন পাওয়া যায়।

তথ্যসূত্র 

রাশিয়ার বিশ্ব ঐতিহ্যবাহী স্থান
রাশিয়ার পর্বত
চীনের পর্বত
মঙ্গোলিয়ার পর্বত
কাজাকিস্তানের পর্বত
চীনের পর্বতমালা
কিজিলকুম মরুভূমি

কিজিলকুম মরুভূমি () মধ্য এশিয়াতে কাজাকিস্তানের দক্ষিণাংশ এবং উজবেকিস্তানের উত্তর অংশ জুড়ে অবস্থিত একটি মরুভূমি। এটি একটি তুর্কি শব্দ যার অর্থ লাল বালু। কিজিলকুম আরব সাগরের দক্ষিণ-পূর্বে সির দরিয়া এবং আমু দরিয়া নদী দুইটির উপত্যকার মধ্যবর্তী অঞ্চলে অবস্থিত।  এটি প্রায় পুরোটাই বালিতে আবৃত। সমুদ্র সমতল থেকে এর সর্বোচ্চ উচ্চতা ৯২২ মিটার। মরুভূমিতে যে স্বল্প উদ্ভিদ জন্মে তা ভেড়া, উট ও ঘোড়ার খাবার হিসেবে ব্যবহার করা হয়। এখানে স্বর্ণখনি ও প্রাকৃতিক গ্যাসক্ষেত্র আছে। মরুভূমিটির আয়তন ২,৯৮,০০০ বর্গকিলোমিটার। এটি বিশ্বের ১১তম বৃহত মরুভূমি।

গ্যালারি

তথ্যসূত্র 

কাজাখস্তানের মরুভূমি
তুর্কমেনিস্তানের মরুভূমি
উজবেকিস্তানের মরুভূমি
মধ্য এশিয়ার মরুভূমি
আন্দামান সাগর

আন্দামান সাগর (, ঐতিহাসিকভাবে বার্মা সাগর নামেও পরিচিত) ভারত মহাসাগরের উত্তর-পূর্ব অংশে অবস্থিত একটি সাগর। এর পশ্চিমে আন্দামান ও নিকোবর দ্বীপপুঞ্জ, উত্তরে মিয়ানমার, পূর্বে মিয়ানমার, থাইল্যান্ড ও মালয়েশিয়া, এবং দক্ষিণে ইন্দোনেশিয়ার সুমাত্রা দ্বীপ। আন্দামান সাগর মালাক্কা প্রণালীর মাধ্যমে দক্ষিণ চীন সাগরের সাথে সংযুক্ত। ইরাবতি নদী, সিতাং নদী, এবং সালউইন নদী এই সাগরে পতিত হয়েছে। সাগরটির পৃষ্ঠদেশের ক্ষেত্রফল ৭,৯৭,৭০০ বর্গকিমি।

তথ্যসূত্র 

সাগর
ভারত মহাসাগর
বঙ্গোপসাগর
এশিয়ার সাগর
মালয়েশিয়ার সাগর
সুমাত্রার ভূগোল
মালয় উপদ্বীপ
আইরিন খান

আইরিন জুবাইদা খান (জন্ম: ২৪শে ডিসেম্বর ১৯৫৬) অ্যামনেস্টি ইন্টারন্যাশনাল মানবাধিকার সংস্থার ৭ম মহাসচিব ছিলেন। তিনি বাংলাদেশী আইনজীবী যিনি ২০২০ সালের আগস্টে মত প্রকাশ ও মতের স্বাধীনতার জন্য জাতিসংঘের বিশেষ প্রতিবেদক হিসেবে নিযুক্ত হয়েছিলেন। ২০১১ সালে, তিনি রোমে ইন্টারন্যাশনাল ডেভেলপমেন্ট ল অর্গানাইজেশন এর মহাপরিচালক নির্বাচিত হন, এটি একটি আন্তঃসরকারী সংস্থা যা আইনের শাসন এবং টেকসই উন্নয়নের জন্য কাজ করে। তিনি ২০১০ থেকে ২০১১ সাল পর্যন্ত বাংলাদেশে ডেইলি স্টারের পরামর্শক সম্পাদক ছিলেন।

প্রাথমিক জীবন 
আইরিন খান পূর্ব পাকিস্তানের একটি বিত্তবান পরিবারে বেড়ে ওঠেন। তিনি পড়াশোনার জন্য ইংল্যান্ডে যান এবং সেখানে ভিক্টোরিয়া ইউনিভার্সিটি অভ ম্যানচেস্টার-এ পড়ালেখা করেন। সেখান থেকে তিনি হার্ভার্ড ল' স্কুল-এ পড়তে মার্কিন যুক্তরাষ্ট্রে গমন করেন। সেখানে তিনি আন্তর্জাতিক আইন এবং মানবাধিকার নিয়ে গবেষণা করেন এবং ১৯৭৮ সালে স্নাতক হন।

মানবাধিকার বিষয়ক কর্মজীবন 
আইরিন ১৯৭৭ সালে কনসার্ন ইউনিভার্সাল নামের একটি সংস্থা প্রতিষ্ঠায় সাহায্য করেন। সংস্থাটি চিলড্রেন ইন ক্রসফায়ার নামের আরেকটি রিলিফ সংস্থার সাথে অংশীদারীতে কাজ করত। ১৯৭৯ সালে তিনি ইন্টারন্যাশনাল কমিশন অভ জুরিস্টস-এর অধীনে একজন মানবাধিকার কর্মী হিসেবে ক্যারিয়ার শুরু করেন।

১৯৮০ সালে আইরিন জাতিসংঘে কাজ করতে যান। তিনি জাতিসংঘের শরণার্থীদের হাই কমিশনার প্রকল্পে ২০ বছর চাকুরি করেন। ১৯৯৫ সালে তিনি সংস্থাটির ভারতীয় চিফ অভ মিশন নিযুক্ত হন। নয়াদিল্লিতে এক বছরেরও কম সময় পরে ভারত সরকার তাকে সেই পদ থেকে অপসারণের অনুরোধ করে।

কসভো সংকটের সময়ে আইরিন ম্যাসিডোনিয়াতে ইউএনএইচসিআর-এর কার্যক্রমে নেতৃত্ব দেন। 

আইরিন খান বর্তমানে ব্র্যাক ইন্টারন্যাশনালের সুপারভাইজরি বোর্ডের চেয়ারম্যান।

অ্যামনেস্টি ইন্টারন্যাশনাল কর্মজীবন 
২০০১ সনে আইরিন খান মহাসচিব পদে অ্যামনেস্টি ইন্টারন্যাশনালে যোগ দেন। তিনি প্রথম মহিলা, প্রথম বাংলাদেশী, প্রথম এশীয় এবং প্রথম মুসলিম হিসেবে এই মর্যাদা লাভ করেন। মহাসচিব হিসেবে প্রথম বছরে তিনি সংকটপুর্ণ পরিস্থিতে অ্যামনেস্টি যেভাবে সাড়া দেয় তা সংস্কার করেন এবং নারীদের প্রতি দাঙ্গার বিরুদ্ধে বৈশ্বিক অভিযানের সুচনা করেন। 

২০০৫ সালে, আইরিন খান সেই বছরের অ্যামনেস্টি ইন্টারন্যাশনাল রিপোর্টে লিখেছিলেন যে গুয়ান্তানামো বে-তে মার্কিন আটক স্থাপনা "আমাদের সময়ের গুলাগ"। মিডিয়াতে ব্যাপক প্রতিক্রিয়া হয়।

পরিবার 
বাংলাদেশ জাতীয়তাবাদী দল (বিএনপি) এর তারেক রহমান এর স্ত্রী জোবাইদা রহমান আইরিন খানের চাচাতো বোন। আইরিন খানের চাচা রিয়ার অ্যাডমিরাল মাহবুব আলী খান জিয়াউর রহমান এর শাসনামলে বাংলাদেশের নৌবাহিনী প্রধান ছিলেন।

পুরস্কার 
খান একটি ফোর্ড ফাউন্ডেশন ফেলোশিপ, পিলকিংটন ওম্যান অভ দি ইয়ার পুরস্কার (২০০২) এবং সিডনি শান্তি পুরস্কার (২০০৬) লাভ করেছেন। ২০০৭ সালে গেন্ট বিশ্ববিদ্যালয় তাকে একটি প্রাতিষ্ঠানিক সম্মানসূচক ডক্টরেট ডিগ্রী প্রদান করে। ম্যানচেস্টার বিশ্ববিদ্যালয়ের নতুন চ্যান্সেলর নির্বাচনের জন্য যে দুজন ব্যক্তি মনোনিত হন, তার মধ্যে তিনি একজন। তিনি ২০০৯ সনের জুলাইএ স্যালফোর্ড বিশ্ববিদ্যালয়ের উপাচার্য নিযুক্ত হন।

তথ্যসূত্র

বহিঃসংযোগ 
 
 Amnesty International - Listen to Women: Irene Khan
 Harvard Law School - Practitioners of Conscience: Irene Khan

১৯৫৬-এ জন্ম
অ্যামনেস্টি ইন্টারন্যাশনাল
জীবিত ব্যক্তি
বাঙালি সমাজসেবক
বাংলাদেশী সমাজকর্মী
যুক্তরাজ্যে প্রবাসী বাংলাদেশী
বাংলাদেশী মানবাধিকার কর্মী
ম্যানচেস্টার বিশ্ববিদ্যালয়ের প্রাক্তন শিক্ষার্থী
হার্ভার্ড ল স্কুলের প্রাক্তন শিক্ষার্থী
আফগান বংশোদ্ভূত বাংলাদেশী
গোবি মরুভূমি

গোবি মরুভূমি (চৈনিক ভাষা: 戈壁(沙漠) Gēbì (Shāmò); মঙ্গোলীয় ভাষা: Говь, Govi or Gov',) এশিয়া মহাদেশের সবচেয়ে বড় মরুভূমি যা চীন এবং মঙ্গোলিয়ার দক্ষিণাংশ জুড়ে রয়েছে। ১,৫০০ কি.মি. জুড়ে বিস্তৃৃত। এটি বিশ্বের তৃতীয় বৃহত্তম মরুভূমি। এর আয়তন ১২ লক্ষ ৯৫ হাজার বর্গ কি.মি।

তথ্যসূত্র 

চীনের মরুভূমি
মঙ্গোলিয়ার মরুভূমি
এশিয়ার মরুভূমি
মরুভূমি ও শুষ্ক গুল্মভূমি
চীনের জীবকুল
রেশম পথের উপর অবস্থিত স্থান
থিয়েন শান পর্বতমালা

থিয়েন শান পর্বতমালা মধ্য এশিয়ার একটি পর্বতশৃঙ্খল। এটির সিংহভাগ কিরগিজস্তান ও উত্তর-পশ্চিম চীনে (শিনচিয়াং স্বায়ত্তশাসিত অঞ্চলে) অবস্থিত। পর্বতমালাটি পূর্ব-পশ্চিমে প্রায় ২৫০০ কিলোমিটার দীর্ঘ। এর সর্বোচ্চ শৃঙ্গটির নাম ভিক্টোরী পর্বতশৃঙ্গ বা পিক পোবেদা, যার উচ্চতা ৭৪৩৯ মিটার। ১৯৪৩ সালে একটি সোভিয়েত অভিযানে শৃঙ্গটি আবিষ্কৃত হয়। থিয়েন শান পর্বতমালার অধিবাসীদের সিংহভাগই উজবেকিস্তানের ফেরগানা উপত্যকায় বাস করে।

ভূগোল

থিয়েন শান তাকমাকান মরুভূমির উত্তর ও পশ্চিমে এবং উত্তর পশ্চিম চীনের কাজাকস্থান, কিরগিজস্তান এবং জিনজিয়াংয়ের সীমান্ত অঞ্চলে তারিম বেসিনের সরাসরি উত্তরে। দক্ষিণে এটি পামির পর্বতমালার সাথে এবং উত্তর এবং পূর্বে এটি মঙ্গোলিয়ার আলতাই পর্বতমালার সাথে সংযুক্ত।

থিয়েন শানের সর্বোচ্চ শিখর হল চীন সীমান্তে জেনগিশ চোকুসু (যাকে ভিক্টোরি পিকও বলা হয়)। ৭,৪৩৯ মিটার (২৪,৪০৬ ফুট) উঁচুতে এটি কিরগিজস্তানের সর্বোচ্চ পয়েন্ট। তিয়ান শানের দ্বিতীয় সর্বোচ্চ শৃঙ্গ, খান টেংরি (আত্মার দেবতা), কাজাখস্তান-কিরগিজস্তান সীমানা বিস্তৃত এবং কাজাখস্তানের সর্বোচ্চ পয়েন্ট ৭,০১০ মিটার (২৩,০০০ ফুট)। পর্বতারোহীরা এগুলিকে পৃথিবীর ৭,০০০ মিটার (২৩,০০০ ফুট) উপরে দুটি শিখরকে সব থেকে পূর্বে অবস্থিত হিসাবে ধার্য্য করেন।

এর সর্বনিম্ন পয়েন্টটি হ'ল টারপান ডিপ্রেশন, যা সমুদ্রতল থেকে ১৫৪ মিটার (৫০৫ ফুট) নীচে।

৩,৭৫২ মিটার (১২,৩১০ ফুট) উচ্চতায় টুরুগার্ট পাসটি কিরগিজস্তান এবং চীনের জিনজিয়াং প্রদেশের সীমান্তে অবস্থিত। থিয়ে শানের উত্তরের অংশে নিম্ন উচ্চতায় অবস্থিত বনভূমি আলাটো রেঞ্জগুলি যাযাবর উপজাতিরা বাস করে যারা তুর্কী ভাষায় কথা বলে।

জলবায়ু

তথ্যসূত্র

এশিয়ার পর্বতমালা
মধ্য এশিয়ার ভূগোল
পূর্ব এশিয়ার ভূগোল
রেশম পথের উপর অবস্থিত স্থান
চীনের বিশ্ব ঐতিহ্যবাহী স্থান
তিয়েন শান